אדריכלות נאו-מורית

250px|ממוזער|שמאל|הגימנסיה במוסטר שבבוסניה - אדריכלות נאו-מורית להדגשת הלאומיות הבוסנית
250px|ממוזער|שמאל|בית החרושת זכרל בווינה, דוגמה לשימוש בסגנון למבנה תעשייה מבטון
אדריכלות נאו-מורית היא סגנון אדריכלי שהיה נפוץ מן המחצית השנייה של המאה ה-19 ועד המחצית הראשונה של המאה ה-20 באירופה ובארצות הברית למבני ציבור (בעיקר תיאטראות ובתי כנסת). הסגנון שאב אלמנטים עיטוריים מאדריכלות ספרדית-אסלאמית של ימי הביניים (אדריכלות מורית) וכן מאדריכלות ממלוכית ואדריכלות מוגולית, אך הקמת המבנים תוכננה תוך שימוש בחומרי המהפכה התעשייתית (פלדה, בטון מזוין, זכוכית, לבנים ורעפים מייצור המוני). רוח הסגנון היא חיקוי ברוח האוריינטליזם של התנועה הרומנטית, המשלב באופן אקלקטי רכיבים ממסורות שונות בזמן ובמקום.

 מאפיינים סגנוניים 
הסגנון הוא אקלקטי, ומבקש להחיות סגנון "מוסלמי" או "מזרחי" שלא התקיים ככזה בעבר, אלא בדמיון האירופאי. מספר מבנים בולטים שימשו לו כדגם, מארמון אלהמברה בספרד ועד הטאג' מהאל בהודו. מספר אלמנטים מן המרחב שבים וחוזרים ברוב המבנים. בהם: דגש על צבעוניות רבה, בעיקר בצבעי ירוק ואדום; תשליב אבנים (אבלק) דקורטיבי - המשלב פסי צבע באבנים או לבנים; קשת פרסה בהיקף שלמעלה מ-180 מעלות; כיפות בצורת בצל, לעיתים רבות מעוטרות בדגם רעפים בדמות קשקשים; שימוש בצורת המתומן, מינרט (צריח) ולרוב זוג צריחים, חלונות או חרכי אוויר ואור בדוגמת כיזאן (מקבץ חלונות עגולים קטנים) או משרביה (שבכה), עיטורים מעולם הצומח או דמויי ערבסקות כמו באמנות מוסלמית ועוד.

עם זאת - מבחינת חומרי הבניה קיימת נטייה לאמץ חומרים חדשים כפלדה, בטון מזוין וזכוכית, המאפשרים גמישות בעיצוב הצורני ובחומרי בנייה מייצור תעשייתי המוני מודרני.

 היסטוריה 
האדריכל הבריטי אדוארד בלר  נשכר ב-1828 על ידי הנסיך הרוסי מיכאיל סמיונוביץ' וורונצוב  לתכנן עבורו את ארמון וורונצוב בחצי האי קרים. בלר היה איש התחייה הגותית האנגלית, אך סבר שעבור ארמון בחצי האי קרים, נכון יהיה להחיות סגנונות אדריכלות אסלאמיים כגון אדריכלות מוגולית. את האלמנטים שאב ממסגד בדלהי ומארמונות עות'מאניים בחצי האי קרים. ארמון זה הוא המבנה הראשון שהוקם באדריכלות נאו-מורית.

הרעיון להחיות את סגנונות המזרח נקלט היטב בקרב יהודים ב ובגרמניה, שביקשו לראות את שרשיהם במזרח כתרבות ששורשיה נטועים במזרח שמי, האסיאתי-מוסלמי שזכה להילה רומנטית בעקבות האוריינטליזם. נוספה על כך גם ההתבוננות של אנשי תנועת ההשכלה היהודית בגרמניה על תור הזהב בספרד כמודל חיובי לפריחה יהודית, מודל שהתאפיין בין השאר באדריכלות המורית.

הסגנון נפוץ גם בספרד, כחלק מרעיונות תחיית סגנונה המקורי באמצעי בנייה חדישים. למשל: פלאסה דה אספניה בסביליה, קאזה ויסנס בברצלונה וזירת מלחמת השוורים לס ונטאס במדריד. בברצלונה השפיע הסגנון על צמיחת סגנון המודרניזם קטלאני (מודרניסטה).

כן נפוץ הסגנון בבוסניה, כחלק מהדגשת האופי הלאומי-מוסלמי הייחודי שלה. למשל: בית הדואר המרכזי בסרייבו ובית הספרייה הלאומית והאוניברסיטאית של בוסניה והרצגובינה בעיר והגימנסיה של מוסטר.

בארצות הברית נפוץ הסגנון בראשית המאה ה-20 לתכנון אולמות תיאטרון, כמו למשל תיאטרון פוקס באטלנטה (1929). רבים מהאולמות אף נשאו שמות "אוריינטליים-אקזוטיים" כגון "אלהמברה", "גרנדה" או "בגדאד".

הסגנון השפיע על הסגנון האקלקטי בארץ ישראל.

 מבנים בולטים נוספים בסגנון 
 בתי כנסת 
 שם המבנה תמונה עיר שנת החנוכה אדריכל הערה בית הכנסת של לייפציג 100px לייפציג 1858 אוטו סימונסון נהרס בליל הבדולח (הלילה שבין ה-9 וה-10 בנובמבר 1938) בית הכנסת טמפלגאסה 100px וינה 1858 לודוויג פרסטר נהרס בליל הבדולחבית הכנסת הגדול של בודפשט 100pxבודפשט 1859לודוויג פרסטרבית הכנסת החדש100pxברלין1859אדוארד קנובלאוך הוצת בליל הבדולח; במהלך הפצצות חיל האוויר המלכותי ב-23 בנובמבר 1943 במסגרת מלחמת העולם השנייה, נפגע המבנה בצורה קשה. הריסות המבנה פונו לחלוטין בשנת 1958; הכיפה שוקמה בין השנים 1988–1993. אולם התפילה לא שוקם.בית הכנסת גלוקנגאסה100pxקלן1861ארנסנט פרידריך צווירנר נהרס בליל הבדולחבית הכנסת במצודה100pxטימישוארה1865איגנאץ שומאןבית הכנסת בזאגרב100pxזאגרב1867פראניו קלייןנהרס ב-1942 על ידי האוסטאשהבית הכנסת הספרדי100pxפראג1868בית הכנסת רומבך100pxבודפשט1872אוטו וגנרבית הכנסת הכוראלי של צ'רנוביץ100pxצ'רנוביץ1879יוליאן זכרייביץ' פורק ב-1941בית הכנסת הגדול של פירנצה100pxפירנצה1882מרקו טְרֵוֱוס, מריאנו פַאלצ'יני ווינצ'נצו מיקלישילוב של סגנון נאו-מורי ונאו-ביזנטי בית הכנסת ברחוב אלדרידג'100pxניו יורק1887פטר ופרנסיס ויליאם הרטרבית הכנסת הגדול של פלזן100pxפלזן1890עמנואל קלוץבית הכנסת ברובע פבריק100pxטימישוארה1895ליפוט באומהורןבית הכנסת בסופיה100pxסופיה1905פרידריך גרינאנגר

 מבנים נוספים 
 תיאטרון הבלט והאופרה של טביליסי
 שער הניצחון בברצלונה
 אולם התזמורת הפילהרמונית של אודסה 
 בית החרושת זכרל (Zacherlfabrik) בווינה 
 בית עיריית סרייבו בסרייבו (בוסניה והרצגובינה) 

 לקריאה נוספת 
 Ivan Davidson Kalmar, 'Moorish Style: Orientalism, the Jews, and Synagogue Architecture', Jewish Social Studies, vol. 7, no. 3, 2001, pp. 68–100

 קישורים חיצוניים 

 Moorish Revival Architecture: Characteristics & Style
 WHY MOORISH? SYNAGOGUES AND THE MOORISH REVIVAL - אתר מוזיאון בית הכנסת ברחוב אלדרידג'
 אדריכלות נאו-מורית בניו יורק

נאו-מורית